钦定古今图书集成/明伦汇编/氏族典/第206卷 > 高锵
## 钦定古今图书集成/明伦汇编/氏族典/第206卷 > 高锵

按《胶州志》：“锵，字淑振，号印南。始以举人司教观城县，
登万历辛丑进士，任大同府推官，廉介正直，人不敢
干以私。时代藩有废嫡立庶之举，锵毅然驳正之。内
臣王虎开采剥民，豪宗倚势素横，俱敛迹不敢肆。寻
以果直调宝庆府推官，迁南计部，理盐政，疏壅剔弊，
裁场官一员，以免民扰。出守归德府，政尚宽简。升陕”
西关内道副使。以“侄弘图按陕例”，改河南驿传道副
使。归，起判京兆，清马政。仍转计部，监兑江西，禁包揽，
革耗羡。寻分司下粮厅事，卒于官。